животни или категории на
 територията на държавата членка през годината на събиране на данните.
 Държавите членки следва да предоставят на Агенцията допълнителни
 променливи на данните за всяка година на докладване, за да се даде възможност
 за точен анализ и тълкуване на данните.
 (5) Агенцията следва да предоставя необходимата съпътстваща информация на
 държавите членки, за да се улесни хармонизираното изчисляване на обема на
 продажбите и на употребата на антимикробни средства и да се подпомогне
 последващото валидиране на данните от държавите членки, преди да се
 докладва на Агенцията. Агенцията предоставя тази съпътстваща информация на
 държавите членки чрез уеб интерфейса за докладване на обобщени данни,
 посочен в член 10 от Делегиран регламент (ЕС) 2021/578.
 (6) Освен това Агенцията следва да сведе до минимум усилията, изисквани от
 държавите членки за въвеждане на данни в уеб интерфейса, като попълни
 предварително полетата за въвеждане на данни, за които вече има информация
 от съществуващите бази данни, попадащи в компетенциите на Агенцията.
 Същевременно, в съответствие с член 6 от Делегиран регламент (ЕС) 2021/578,
 държавите членки продължават да носят отговорност за изпълнението на
 изискванията за качеството на данните, що се отнася до предоставената
 информация за антимикробните лекарствени продукти, разрешени на
 национално равнище, включително точността на информацията, предоставена от
 Агенцията в тези предварително попълнени полета за въвеждане на данни.
 (7) За да се гарантира, че събраните данни относно продажбите и употребата на
 антимикробни средства са съпоставими на годишна база в рамките на държавите
 членки и в рамките на Съюза и че тези данни са анализирани по подходящ
 начин, форматът за докладване на данните следва да отчита размера на
 популацията от животни, която е вероятно да бъде третирана с антимикробни
 средства. Това следва също така да улесни съпоставянето на данните,
 докладвани на национално равнище и на равнището на Съюза, с наличните
 данни от държави извън Съюза и на световно равнище. Поради това е важно да
 се определи форматът на посочване на данните за популациите от животни.
 Всяко съпоставяне на данни между държавите членки следва да отчита
 разнообразието от практики в рамките на Съюза и различията в националния
 правен контекст.
 (8) Най-подходящият формат за данните за популацията от животни по отношение
 на сухоземните животни следва да бъде броят на живите животни или броят на
 закланите животни в зависимост от съответните видове животни или категории,
 докато най-подходящият формат за данните за популацията от животни по
 отношение на рибата от рибовъдни стопанства следва да бъде произведената
 биомаса. Въпреки това, за да се отразят правилно данните за популациите от
 животни на всяка държава членка в контекста на събирането на данни за обема
 на продажбите и за употребата на антимикробни средства при животните, така
 че те да могат да бъдат ефективно използвани от Агенцията, данните за
 популациите от животни следва да бъдат коригирани в съответствие с т.нар.
 знаменатели, като например единицата за корекция на популацията или други
 знаменатели, според случая. Тези корекции са необходими, за да може
 BG 2 BG
 ---pagebreak--- Агенцията да установи тенденциите в обема на продажбите и използването на
 антимикробни средства при животните и да направи съответните анализи.
 (9) Настоящият регламент е необходим